Sara Ahlin Doljak je diplomirala na Pravni fakulteti (PF) v Mariboru. l. 1999. Na isti fakulteti je v letu 2008 uspešno zagovarjala magistrsko delo pri mentorju prof. dr. Šime Ivanjku in komentorju prof. dr. Marijanu Kocbeku z naslovom Tožba manjšine delničarjev kot korekcija neaktivnosti oz. nekorektnosti organov družbe v angloameriškem in kontinentalnem sistemu. V letu 2016 je postala doktorica pravnih znanosti pri Evropski pravni fakulteti, Nova univerza z disertacijo z naslovom Reforma zdravstvenega sistema v Republiki Sloveniji in nekaterih državah Evropske unije z analizo urejenosti zdravstvenega sistema v Združenih državah Amerike.

Sara Ahlin Doljak je bila v študijskem letu 2008/09 habilitirana v naziv asistentke pri Evropski pravni fakulteti v Novi Gorici, v študijskem letu 2013/14 v naziv višje predavateljice, v študijskem letu 2016/17 pa v naziv docentke za področje civilnega in gospodarskega prava pri isti fakulteti.

Že trinajsto leto sodeluje pri izvajanju vaj, predavanj, izpitov in seminarskih nalog pri predmetih Gospodarsko, Mednarodno-zasebno pravo, Civilno-procesno pravo, Dedno pravo, Družinsko pravo, Pravo gospodarskih družb, Civilno procesno pravo-izbrane teme, Arbitražno pravo na Evropski pravni fakulteti v Novi Gorici. V študijskem letu 2011/12 je sodelovala pri pripravi Praktikuma za študente za predmet Gospodarsko pravo. Na Evropski pravni fakulteti je bila v l. 2017 imenovana za nosilko predmetov Pravo gospodarskih družb, Civilno procesno pravo-izbrane teme ter Arbitražno pravo. V študijskem letu 2017/18 pa je bila imenovana za nosilko predmeta Družinsko pravo.

Redno sodeluje na vseh strokovnih oblikah izobraževanja in relevantnih konferencah.

Pri Okrožnem sodišču v Ljubljani in Višjem sodišču v Ljubljani je imenovana mediatorka za področje družinskega prava, ki to delo redno opravlja od leta 2018 dalje.

V letu 2020 je bila imenovana v Svet varuha za človekove pravice kot predstavnica znanosti.

Strokovno se je izpopolnjevala tudi v Bostonu l. 2003/04. Doslej je v strokovni pravni periodiki objavila članke v Pravni praksi, reviji Dignitas in Finance, Pravo i finansije, European Journal of Business and Social Sciences (EJBSS), International journal of business and social science, Pravo i finansije.